માત્ર થોડાજ કલાક થયા હતા પણ તે નાની ગાયત્રીએ માતાનો પ્રેમ અનુભવી લીધો હતો. માતાનું દર્દભર્યું રુદન તેને સંભળાતું હતું, તેથી તેને ખ્યાલ હતો કે થોડેજ દૂર એની માતા હાજર છે. માતાનું કલ્પાંત તીવ્ર હતું તેના આંસુ સુકાતા ન હતા પણ કોઈ ગાયત્રીને લઇ આવ્યું નહિ. તે ટળવળતી રહી ગઈ. આ વાંચતાં અરેરાટી જાગતી હશે, આપણું હૃદય પણ દ્રવી ઉઠે છે. ગાયત્રી પણ અંતરથી પોતાની માતા માટે તડપી રહી હતી. પણ એક નવું જન્મેલું શિશુ રડવા સિવાય બીજું શું કરી શકે ! તે લાચાર નિ:સહાય રડતી રહી. થોડા સમય પછી તે દુષ્ટ જેણે માતાથી ગાયત્રીને જુદી કરી હતી તે દૂધની બાટલી લઈને આવ્યો. ગાયત્રી ને તે દૂધનો સ્વાદ ન ભાવ્યો, પણ રડી રડીને તે એટલી બધી ભૂખી થઇ હતી કે તેના ભક્ષકને રક્ષક માની તે પી ગઈ. ત્યાર પછિ ગાયત્રીના નવા જીવનની શરૂઆત થઇ.